**ΤΟ ΑΠΑΡΕΜΦΑΤΟ**

Στα αρχαία ελληνικά συναντάμε το απαρέμφατο με δύο κυρίως μορφές:

α) ως **έναρθρο** (με άρθρο), β) ως **άναρθρο** (χωρίς άρθρο)

**α) έναρθρο απαρέμφατο**

Το **έναρθρο απαρέμφατο έχει άρθρο ουδετέρου γένους σε όλες τις πτώσεις του ενικού αριθμού, εκτός από την κλητική,** και παρουσιάζει τις συντακτικές χρήσεις ενός ουσιαστικού (δέχεται άρνηση *μή*), π.χ. *Τὸ λακωνίζειν ἐστὶ φιλοσοφεῖν*. το έναρθρο απαρέμφατο**: το λακωνίζειν** είναι υποκείμενο του ρήματος *ἐστί*).

Μεταφράζεται: α) με το **να** + **υποτακτική**, β) με το **ότι** + **οριστική**, γ) με το αντίστοιχό του **ουσιαστικό**, π.χ.

**Τὸ λακωνίζειν** ἐστὶ φιλοσοφεῖν.

α) **με το να + υποτακτική**: **Το να μιμείται κανείς τους Λάκωνες** είναι φιλοσοφία

γ) **με το αντίστοιχό του ουσιαστικό:** **Ο λακωνισμός** είναι φιλοσοφία

**β)άναρθρο απαρέμφατο**

|  |  |
| --- | --- |
|  | |
| Είδος | **Ειδικό:**   * μεταφράζεται με τις **λέξεις «ότι», «πως»,** * εξαρτάται από ρήματα που σημαίνουν «λέω», «νομίζω», «γνωρίζω», «αντιλαμβάνομαι», «πληροφορούμαι» π.χ.    Νομίζω **παιδεύειν** σε τους νέους.=Νομίζω ότι εσύ εκπαιδεύεις τους νέους.   **Τελικό:**   * μεταφράζεται με τη λέξη **«να»,** * εξαρτάται από ρήματα που σημαίνουν «θέλω», «μπορώ», «προτρέπω», «απαγορεύω», «εμποδίζω», «αποφασίζω» π.χ. **Εκέλευσε ανοίξαι τας πύλας.= Διέταξε να ανοίξουν τις πύλες**. |
| Συντακτικός  ρόλος | **Αντικείμενο** σε **προσωπικά ρήματα**, δηλ. ρήματα που κλίνονται σε όλα τα πρόσωπα και έχουν ως υποκείμενο κάποιο πρόσωπο, ζώο ή πράγμα. π.χ. παιδεύειν**: αντικείμενο** στο ρ. νομίζω  **Υποκείμενο** σε **απρόσωπα ρήματα**, δηλ. ρήματα που απαντούν μόνο στο γ΄ εν. πρόσωπο και δεν έχουν ως υποκείμενο κάποιο πρόσωπο, ζώο ή πράγμα. Είναι παρόμοια με τα ν.ε. «πρέπει», «λέγεται», «ενδέχεται» κ.ά.· συνηθέστερα στην α.ε. είναι τα ***δεῖ,******χρή***(= πρέπει), ***προσήκει*** (= αρμόζει). Την ίδια συντακτική θέση παίρνει το απαρέμφατο και με **απρόσωπες εκφράσεις**, δηλ. φράσεις που αποτελούνται από ένα επίθετο και το γ΄ ενικό πρόσωπο του ρημάτος ***εἰμὶ*** π.χ.*δίκαιόν ἐστι* = είναι δίκαιο / είναι σωστό, *καλόν ἐστι* = είναι όμορφο / είναι καλό    . |